**ОПШТИНА БЕРАНЕ**

**П Р Е Д Л О Г**

**ОДЛУКЕ О ЛОКАЛНИМ КОМУНАЛНИМ ТАКСАМА ОПШТИНЕ БЕРАНЕ**

**Беране, децембар 2021. године**

На основу члана 38 став 2 Закона о локалним комуналним таксама (,,Службени лист ЦГ”, број 18/19 ), члана 38 став 1 тач. 2 и 8 Закона о локалној самоуправи (,,Службени лист ЦГ”, бр. 2/18, 34/19 и 38/20) и члана 36 став 1 тач. 2 и 8 Статута Општине Беране (,,Службени лист ЦГ - Општински прописи", број 42/18), након добијања сагласности Владе Црне Горе, Скупштина општине Беране, на сједници од \_\_\_\_\_\_\_\_\_\_ 2021. године, донијела је

**О Д Л У К У**

**О ЛОКАЛНИМ КОМУНАЛНИМ ТАКСАМА OПШТИНЕ БЕРАНЕ**

**Предмет**

**Члан 1**

Овом одлуком уводе се локалне комуналне таксе, утврђују врсте, њихова висина, начин и рокови плаћања, олакшице, као и вршење послова утврђивања, наплате и контроле локалних комуналних такси (у даљем тексту: комунална такса).

**Употреба родно осјетљивог језика**

**Члан 2**

Изрази који се у овој одлуци користе за физичка лица у мушком роду, подразумјевају исте изразе у женском роду.

**Уплата прихода**

**Члан 3**

Уплата комуналне таксе врши се на уплатни рачун Општине Беране, у складу са прописом којим се уређује начин уплате јавних прихода.

**Утврђивање таксене обавезе**

**Члан 4**

Локалне комуналне таксе уводе се за:

1) коришћење простора на јавним површинама, осим ради постављања:

- подземних и надземних водова и антенских стубова који се користе за пружање електронских

 комуникационих услуга, укључујући и припадајуће уређаје и опрему који су грађени или

 изграђени на истим и који омогућавају њихово функционисање и цјелисходно коришћење

 (изводни ормарић, оутдоор кабинети, окна, стубови, арматуре, антенски системи),

- трафостаница, ормара и електро-енергетских стубова,

- продаје штампе, књига и других публикација,

- производа старих и умјетничких заната и домаће радиности;

2) коришћење рекламних паноа и билборда ван пословног простора, као и на објектима и јавним површинама који припадају општини, осим поред магистралних и регионалних путева ;

3) коришћење простора за паркирање моторних и прикључних возила, мотоцикала и бицикалa, на уређеним и објележеним мјестима.

**Јавне површине**

**Члан 5**

Јавним површинама за чије се коришћење уводи комунална такса, у смислу ове одлуке, сматрају се површине које су доступне свим корисницима под једнаким условима (улице, тргови, јавни пролази, јавна степеништа, мостови, подвожњаци, надвожњаци, паркинг простори, тротоари, стајалишта јавног превоза, пијаце, паркови, травњаци, површине за рекреацију).

**Обвезник комуналне таксе**

**Члан 6**

Обвезник комуналне таксе је корисник права, предмета или услуга за чије је коришћење прописано плаћање комуналне таксе.

**Настанак таксене обавезе**

**Члан 7**

Таксена обавеза настаје даном почетка коришћења права, предмета или услуга за чије је коришћење прописано плаћање комуналне таксе, у складу са рјешењем о утврђивању таксене обавезе.

**Вршење послова утврђивања, наплате и контроле**

**Члан 8**

Утврђивање, наплату и контролу комуналне таксе врши орган локалне управе надлежан за локалне јавне приходе.

**Тарифа за локалне комуналне таксе**

**Члан 9**

Висина, начин и рокови плаћања комуналне таксе из члана 4 ове одлуке утврђује се Tарифом комуналних такси која је саставни дио ове одлуке (у даљем тексту: таксена тарифа).

**Начин утврђивања таксене обавезе**

**Члан 10**

Висина комуналне таксе утврђује се у зависности од површине, броја, времена коришћења, зоне у којој се налазе објекти, предмети, односно врше услуге, а сходно зонама прописом којим су уређене пословне зоне.

**Извршење настале таксене обавезе**

**Члан 11**

Таксена обавеза која је настала, а није извршена до дана ступања на снагу ове одлуке, плаћа се у складу са Одлукoм о локалним комуналним таксама (,,Службени лист РЦГ - Општински прописи", број 13/07 и „Службени лист ЦГ - Општински прописи“, број 2/07) и чланом 3 став 1 тач. Ц и Г Одлуке о утврђивању најнижег износа закупнине за земљиште на којем се постављају привремени и објекти монтажног карактера („Службени лист ЦГ - Општински прописи“, број 3/15).

**Престанак важења**

**Члан 12**

Даном ступања на снагу ове одлуке престаје да важи Одлука о локалним комуналним таксама (,,Службени лист РЦГ - Општински прописи", број 13/07 и „Службени лист ЦГ - Општински прописи“, број 2/07) и члан 3 став 1 тач. Ц и Г Одлуке о утврђивању најнижег износа закупнине за земљиште на којем се постављају привремени и објекти монтажног карактера („Службени лист ЦГ - Општински прописи“, број 3/15).

 **Ступање на снагу**

**Члан 13**

Одлука ступа на снагу осмог дана од дана објављивања у ,,Службеном листу ЦГ - Општински прописи".

**СKУПШТИНА ОПШТИНЕ БЕРАНЕ**

**Број: 02-016/21**

**Беране, 2021.г.**

 **Предсједник Скупштине,**

 **Новица Обрадовић**

**ТАРИФА ЗА ЛОКАЛНЕ КОМУНАЛНЕ ТАКСЕ**

**Тарифни број 1**

За коришћење простора на јавним површинама, осим ради постављања подземних и надземних водова и антенских стубова који се користе за пружање електронских комуникационих услуга, укључујући и припадајуће уређаје и опрему који су грађени или изграђени на истим и који омогућавају њихово функционисање и цјелисходно коришћење (изводни ормарић, оутдоор кабинети, окна, стубови, арматуре, антенски системи), трафостаница, ормара и електро-енергетских стубова, продаје штампе, књига и других публикација, производа старих и умјетничких заната и домаће радиности, утврђује се:

1. За постављање отворене баште уз угоститељски објекат у његовој функцији, мјесечна такса, по метру квадратном простора који се користи и то:

- Екстра зона......................................................................................................................11,00€;

- I зона................................................................................................................................ 9,00€;

- II зона............................................................................................................................... 7,50€;

- III зона.............................................................................................................................. 6,00€;

- IV зона.............................................................................................................................. 4,00€.

Такса из става 1, тачке 1 и 2 овог тарифног броја, за период 01.октобар - 30.април умањује се за 50% од утврђеног износа.

2. За постављање привремених објеката који се могу премјештати са једног мјеста на друго и то: слободностојеће витрине, конзерватори, апарати за продају освјежавајућих напитака, сладоледа, кестена, кокица, шећерне пјене, казан за кукуруз, привремени објекти за промоцију и продају у промотивне сврхе, за продају цигарета, дезерта, кикирикија, сјеменки, палачинки, крофни, пултови за излагање и продају украсних предмета, цвијећа, слика, мјесечна такса, по сваком цијелом и започетом квадратном метру простора који се користи и то:

- Екстра зона........................................................................................................................15,00€;

- I зона..................................................................................................................................13,00€;

- II зона.................................................................................................................................11,00€;

- III зона................................................................................................................................. 8,00€;

- IV зона................................................................................................................................. 5,00€.

2а. За постављање привремених објеката који се могу премјештати са једног мјеста на друго и то: дјечији аутићи, мотори на акумулаторе, бицикла, аутомати, мјесечна такса, по сваком цијелом и започетом квадратном метру заузете површине и то:

- I зона...................................................................................................................................13,00€;

- II зона..................................................................................................................................10,00€;

- III зона...................................................................................................................................8,00€;

- IV зона...................................................................................................................................7,00€.

3. За коришћење простора на јавној површини ради извођења грађевинских радова, раскопавања, депоновања грађевинског и другог материјала, постављања дрвених и металних конструкција и постављања возила у сврху извођења грађевинских радова, осим ради извођења радова на реконструкцији општинског пута и објеката на том путу, као и радова који се изводе на основу уговора о јавно-приватном партнерству закљученим са Општином Беране или јавним службама чији је оснивач Општина Беране, дневна такса, по сваком цијелом и започетом квадратном метру простора који се користи и то:

-при постављању заштитних ограда код изградње, реконструкције, адаптације објеката и

 постављању возила………………………………………………………...……………… 0,15€;

-при заузимању површина за одлагање грађевинског и другог материјала………….....0,30€;

-при извођењу радова који изискују раскопавање и то:

 -коловоза.…...……………………………………………………………………….…..0,50€;

 -тротоара и паркинга.……………………………………………………….....……….0,45€;

 -осталих јавних површина..…………………………………………………………….0,40€.

4. За коришћење јавних површина за кампове, постављање шатора, утврђује се дневна такса, по сваком цијелом и започетом квадратном метру простора који се користи ……...…………………........................................................................................................... 0,10€.

5. За коришћење јавних површина за картинг стазе, забавне паркове, циркусе, утврђује се дневна такса по сваком цијелом и започетом квадратном метру простора који се користи ..............…………..............................………………………....................................................0,15€.

**Тарифни број 2**

1. За коришћење једностраног, двостраног, тространог, четвоространог рекламног паноа и билборда ван пословног простора, као и на објектима и јавним површинама који припадају општини, утврђује се мјесечна комунална такса по сваком цијелом и започетом метру квадратном, зависно од развијене рекламне површине и то:

- до 5м²……………………....................................................................................................... 7,00€;

- од 5,01м2до 10м²……….......................................................................................................... 5,50€;

- од 10,01м2 до 20м²………...................................................................................................... 5,00€;

- од 20,01м2 до 30м²…….......................................................................................................... 4,00€;

- од 30,01м2 до 50м²………....................................................................................................... 3,50€;

- преко 50м²………...……........................................................................................................ 3,00€.

2. За коришћење рекламне заставе (на јарболу, стубу, зиду итд), утврђује се мјесечна комунална такса по сваком цијелом и започетом м² платна или другог материјала у износу од............................................................................................................................................. 2,50€/м2.

**Тарифни број 3**

1. За коришћење ауто такси стајалишта на уређеним и обиљеженим мјестима, која су за то одређена од стране надлежног органа, утврђује се мјесечна такса, по ауто такси возилу у износу од…………………………...............................................................................................5,00€.

**OБРАЗЛОЖЕЊЕ**

**Правни основ**

Правни основ за доношење Одлуке о локалним комуналним таксама Општине Беране садржан је у одредбама Закона о локалној самоуправи Закона о локалним комуналним таксама и Статута Општине Беране.

Чланом 2 став 1 Закона о локалним комуналним таксама прописано је да се локалне комуналне таксе уређују, уводе и утврђују прописом надлежног органа Општине, Главног града, Општине у оквиру Главног града и Пријестонице, уз сагласност Владе Црне Горе.

Чланом 38 став 1 тачка 8 Закона о локалној самоуправи и чланом 36 став 1 тачка 8 Статута општине Беране прописано је да скупштина уводи и утврђује општинске порезе, таксе, накнаде и друге сопствене приходе.

**Разлози за доношење**

Скупштина Црне Горе је у марту 2019. године донијела Закон о локалним комуналним таксама. Чланом 9 Закона је прописано да су општине дужне да усагласе своје прописе са овим Законом.

**Садржај одлуке**

Овом одлуком уводе се локалне комуналне таксе у Општини Беране, утврђује њихова висина, начин обрачунавања и плаћања. Одлука садржи и одредбу која прописује употребу родно осјетљивог језика, припадност прихода и надлежности у у оквиру којих је дефинисано да приходи од локалних комуналних такси припадају Буџету општине Беране.

Одлуком је прецизизиран и основ за утврђивање локалне комуналне таксе, обвезници комуналне таксе, настанак комуналне таксене обавезе, надлежности у пословима утврђивања, наплате и контроле. Садржан је и начин утврђивања таксене обавезе у оквиру којег су дефинисане пословне зоне општине Беране

У погледу поступка утврђивања, наплате, контроле, принудне наплате, жалбе, камате, повраћаја и осталог што није посебно уређено овом одлуком, сходно се примјењују одредбе Закона о локалним комуналним таксама и Закона којим се уређује порески поступак.

Предмет, висина, начин и рокови плаћања комуналне таксе из члана 4 ове одлуке утврђује се тарифом комуналних такси која је саставни дио ове одлуке.

**Финансијски ефекити**

Позитивне финансијске ефекте новог прописа, у највећој мјери ће осјетити привредна друштва, постојећи обвезници, али ће, исто тако, пропис стимулисати потенцијалне привреднике који су имали у плану пословање на територији општине Беране, а који су могуће, због великог износа обавеза утврђених важећом одлуком, одустали од тога. Негативна финансијска страна новог прописа се односи на смањење прихода у оквиру Буџета општине Беране по овом основу.

УПРАВА ЗА НАПЛАТУ ЛОКАЛНИХ ЈАВНИХ ПРИХОДА